
Adrià Camino Fideu, secretari de l’Ajuntament de Capellades,

Certifico:

Que la Junta de Govern Local, en sessió ordinària 22 d'octubre de 2026, va aprovar, per unanimitat, l’acord que, literalment, diu:

“
APROVACIÓ DEL CONVENI ENTRE L’AJUNTAMENT DE CAPELLADES I CÀRITAS 2026

Càritas Diocesana de Sant Feliu de Llobregat a Capellades té com a objectiu l’ajut a la promoció humana i al desenvolupament de totes les persones que es troben en situació de precarietat i en aquesta línia realitza una tasca molt rellevant en el nostre municipi en l’àmbit del servei a les persones. 
Càritas Diocesana de Sant Feliu de Llobregat a Capellades col·labora des de fa anys amb l’Ajuntament de Capellades per tal d’ajudar a la gent necessitada del municipi, sense cap tipus de distinció. 
Càritas Capellades realitza activitats dirigides a l’assistència, rehabilitació o la inserció social de persones víctimes de la pobresa o el risc d’exclusió social que es tradueixen en ajuts: duts a terme a través del banc d’aliments; armari obert, i ajuts econòmics puntuals. 
L’activitat que porta a terme Càritas Diocesana de Sant Feliu de Llobregat a Capellades es fonamental per al municipi en tal que en coordinació amb l’Àrea d’Acció Social de l’Ajuntament cobreix necessitats bàsiques d’algunes famílies de la vila. 
Els ajuts d’aliments és una part essencial de l’activitat de col·laboració entre Càritas i l’Ajuntament i des de fa anys posa a disposició de l’entitat el vehicle per a la recollida trimestral dels aliments.

L’Ajuntament de Capellades està especialment interessant en la continuïtat de les activitats socials que realitza Càritas Diocesana de Sant Feliu de Llobregat.

Anualment els convenis de col·laboració entre l’Ajuntament de Capellades i l’entitat Càritas de Sant Feliu de Llobregat, han tingut un resultat satisfactori, i es considera favorablement establir el conveni per a l’any 2026.

Existeix nominalment una aplicació pressupostària destinada al conveni de Càritas

La proposta de conveni entre l’Ajuntament de Capellades i Càritas  és la següent:

[bookmark: _Hlk190939621]CONVENI ENTRE L’AJUNTAMENT CAPELLADES I CARITAS 2026.

REUNITS
D’una part, el Sr. Salvador Vives Alari que actua com a Alcalde-president de l’Ajuntament de Capellades, assistit pel Sr. Adrià Camino Fideu, secretari de la Corporació ambdós actuen per notorietat, com a assessora del Consistori i del seu president i fedatària dels seus actes i acords.
I d’altra banda Sr. Ramon Eduard Carbonell Pujol amb el DNI núm. 5221xxxx-P com a Director de Càritas Diocesana de Sant Feliu de Llobregat a Capellades, amb CIF núm. R-0801973-I amb domicili al C/ d’Armenteres, 5 Sant Feliu de Llobregat.

Ambdues parts compareixents es reconeixen la capacitat legal necessària per a convenir.

ANTECEDENTS
Càritas Diocesana de Sant Feliu de Llobregat (en endavant Càritas Diocesana) a Capellades té com a objectiu l’ajut a la promoció humana i al desenvolupament de totes les persones que es troben en situació de precarietat i en aquesta línia realitza una tasca molt rellevant en el nostre municipi en l’àmbit del servei a les persones.
Càritas Diocesana a Capellades col·labora des de fa anys amb l’Ajuntament de Capellades per tal d’ajudar a la gent necessitada del municipi, sense cap tipus de distinció.
Càritas Diocesana realitza activitats dirigides a l’assistència, rehabilitació o la inserció social de persones víctimes de la pobresa o el risc d’exclusió social que es tradueixen en ajuts duts a terme a través del banc d’aliments; armari obert, i ajuts econòmics puntuals.

L’activitat que porta a terme Càritas Diocesana a Capellades es fonamental per al municipi en tal que en coordinació amb l’Àrea d’acció social de l’Ajuntament cobreix necessitats bàsiques d’algunes famílies de la vila.

Una part essencial de l’activitat de col·laboració entre Càritas i l’Ajuntament són els ajuts alimentaris i des de fa anys, l’Ajuntament, posa a disposició de Càritas el vehicle per a la recollida trimestral dels aliments.

L’Ajuntament de Capellades en l’exercici de les seves competències art. 47 de la Llei 40/2015 d’1 d’octubre, de Règim Jurídic del sector públic, estableix relacions d’ajut suport i cooperació amb les entitats del municipi i amb aquesta finalitat presta el seu suport perquè puguin organitzar activitats d’assistència i ajuts econòmics.

Aquesta subvenció s’atorga directament de conformitat amb l’article 10 de l’ordenança general de concessió de subvencions de l’Ajuntament de Capellades.

PRIMER.- L’Ajuntament de Capellades subvencionarà les activitats realitzades per Càritas Diocesana a Capellades a l’any 2026 per un import de 6.500,00 € (sis mil cinc-cents euros), que es transferirà al compte corrent ES 33 2100 0146 6302 0038 5970, per tal d’ajudar a famílies i persones necessitades de Capellades, que anirà a càrrec de la partida pressupostària 2310/48005 “Subvenció a Càritas”.
El càlcul d’aquesta subvenció es realitza en base a les famílies que van rebre ajut de Càritas Parroquial de Capellades a 31 de desembre 2025, segons import per família.

Per percebre la subvenció concedida Càritas Diocesana haurà d’acomplir les prescripcions de justificació documental i els requisits que hauran de reunir les factures de conformitat amb allò establert als articles 26, 27 i 28 de l’Ordenança general de concessió de subvencions de Ajuntament de Capellades.

La justificació inclourà una declaració jurada de no tenir contret cap deute amb l’Ajuntament de Capellades, ni amb la Hisenda pública, ni amb la Seguretat Social, així com fotocòpies compulsades referents a la justificació de la subvenció concedida, i es donarà compliment en tot allò que està regulat a la llei 38/2003, de 17 de novembre, General de subvencions i en el Reial Decret 887/2006, de 21 de juliol, pel qual s’aprova el Reglament de la llei 38/2003, de 17 de novembre, General de Subvencions.

SEGON.- Càritas Diocesana de Sant Feliu de Llobregat a Capellades es compromet a complir les seves obligacions com a beneficiaria d’una subvenció concedida per l’Ajuntament de Capellades de conformitat amb allò establert al Títol I, capítol 4t. i 5è. de l’Ordenança general de concessió de subvencions de l’Ajuntament de Capellades.

TERCER.- S’estableix una relació permanent entre els Serveis Socials municipals i Càritas Diocesana a Capellades per tal d’arribar, conjuntament, a ajudar al major de nombre possible de persones.


QUART.- Es podrà concedir una bestreta per l’import total de la subvenció. Aquesta despesa s’haurà de justificar abans del  31 de març de 2027. En cas de no justificar degudament la subvenció, l’entitat haurà de fer el reintegrament de la bestreta atorgada i no justificada, en un termini no superior a quinze dies des de la finalització de la justificació.

CINQUÈ.- Seran causes de resolució del present conveni, a més de les contingudes a l’Ordenança general de concessió de subvencions, l’incompliment de qualsevol dels pactes establerts.

SISÉ.- Aquest conveni finalitzarà el 31 de desembre de 2026.

SETÈ.- El present Conveni té naturalesa administrativa. Les parts es comprometen a resoldre de forma amistosa en un primer moment de les possibles controvèrsies que poguessin originar-se en la interpretació o aplicació del present Conveni. En el seu defecte, les actuacions litigioses que es poguessin plantejar, es resoldran per la via contenciosa administrativa Aquest conveni entrarà en vigor un cop sigui aprovat pel Ple de l’Ajuntament de Capellades.

VUITÈ.- - Facultar el Sr. alcalde, Salvador Vives Alari, com a President d’aquesta Corporació i en representació d’aquest ajuntament, de conformitat amb l’establert en l’article 21.1. b) de la Llei 7/1985, de 2 d’abril, Reguladora de les Bases de Règim Local, per a subscriure el citat conveni de col·laboració i quants documents siguin necessaris en la seva execució. 

I, perquè així consti, en prova de conformitat i promesa de fidel acompliment ho signen les parts per duplicat i a un sol efecte en la població i data esmentades a l’encapçalament.

Salvador Vives Alari    Alcalde-president 
Ramon Eduard Carbonell Pujol Director de Càritas Diocesana de Sant Feliu de Llobregat

Capellades, a data de la signatura electrònica

Per tot això,

S’ACORDA

Primer.- Aprovar el conveni de col·laboració entre l’Ajuntament de Capellades i l’entitat Càritas Diocesana de Sant Feliu de Llobregat, exercici 2026. 

Segon.- Aprovar la despesa de 6.500 € a favor de Càritas Diocesana de Sant Feliu de Llobregat (Càritas Parroquial de Capellades), a càrrec de l’aplicació pressupostària 2310-48005 RC22026002942 “Transferències Càritas assistència social primària”, del pressupost municipal 2026.

Tercer.- Facultar el Sr. alcalde per a la signatura del conveni. 

Quart.- Notificar a Càritas Diocesana de Sant Feliu de Llobregat (Càritas Parroquial de Capellades) l’aprovació del conveni. 

Cinquè.- Notificar l’acord a l’Àrea d’Intervenció de l’Ajuntament de Capellades..”


I perquè així consti, i a reserva de l’aprovació de l’acta, d’acord amb l’article 206 del Reial decret 2568/1986, de 28 de novembre, expedeixo aquest certificat d’ordre i amb el vistiplau de l’alcalde.

Capellades, 23 d'octubre de 2026

                      Vist i plau,
                      L’alcalde

                      Salvador Vives Alari

